cyanic-selkie/wikianc huggingface dataset:
Adapa
Adapa oli babylonialaisessa jumaltarustossa maailman ensimmäinen ihminen ja tietäjä. Nimi Adapa merkitsee sananmukaisesti miestä. Hän on saattanut olla Eridun, sumerilaisen pyhän kaupungin kuningas. Adapa keksi puheen ja loi sivistyneen elämäntavan perustan.
Adapaa voi verrata kristinuskon ensimmäiseen ihmiseen Aadamiin, joka nimesi pedot ja linnut. Adapan taru vastaa kristillistä syntiinlankeemuskertomusta, jossa Eeva, Aadamin puoliso, söi hedelmän kielletystä puusta ja aiheutti ihmisten karkotuksen paratiisista sekä ikuisesta elämästä.
Rameswaram
Rameswaram (myös Ramesvaram, Rameshwaram tai Ramisseram) on kaupunki Ramanathapuramin piirikunnassa Tamil Nadun osavaltiossa Etelä-Intiassa. Se sijaitsee Pambanin saarella Palkinsalmen erottamana Manner-Intiasta ja noin 50 kilometrin päässä Sri Lankalle kuuluvasta Mannarin saaresta. Pambanin saaren, joka tunnetaan myös Rameswaramin saarena, yhdistää Manner-Intiaan Pambanin silta.
Väestö
Vuonna 2001 Rameswaramissa asui 37 968 ihmistä. Väestöstä 52 % oli miehiä ja 48 % naisia. 16,05 % oli alle kuusivuotiaita.
Uskonto
Varanasin lisäksi Rameswaramia pidetään yhtenä hindujen pyhimmistä paikoista Intiassa. Kaupungin merkittävin historiallinen maamerkki on Ramanathaswamyn temppeli, joka on omistettu Shivalle. Sekä temppeli että kaupunki ovat tärkeitä pyhiinvaelluskohteita shaiviiteille ja vaishnaville.
Bode Miller
Samuel Bode Miller (s. 12. lokakuuta 1977 Easton, New Hampshire, Yhdysvallat) on yhdysvaltalainen uransa lopettanut alppihiihtäjä.
Miller voitti yhteensä kuusi olympiamitalia Salt Lake Citystä 2002, Vancouverista 2010 ja Sotšista 2014, neljä maailmanmestaruutta ja maailmancupin kokonaiskilpailun kausilla 2004–2005 ja 2007–2008. Miller kilpaili kaikissa alppihiihdon olympialajeissa ja on vain yksi niistä viidestä alppinistista, jotka pystyivät voittamaan maailmancuposakilpailun jokaisessa lajissa (pujottelu, suurpujottelu, super-G, syöksylasku ja alppiyhdistetty).
Keväällä 2007 Miller erosi Yhdysvaltain alppihiihtomaajoukkueesta ja kiersi kauden 2007–2008 maailmancupia omalla joukkueellaan. Kauden 2007–2008 päätteeksi hän voitti maailmancupissa kokonaiskilpailun ja alppiyhdistetyn maailmancupin.
Kaudella 2012–2013 Miller ei kilpaillut, mutta oli jälleen mukana kauden 2013–2014 avauskilpailussa. Kaudella 2015–2016 ei Miller myöskään kilpaillut. Miller ilmoitti lokakuussa 2017 uransa päättämisestä. Hänen viimeiseksi kilpailukseen jäi helmikuussa 2015 käyty MM-kisojen supersuurpujottelu, jossa hän loukkasi itsensä.
Yksityiselämä
Miller on tunnettu railakkaasta juhlinnastaan ja kärkevistä lausunnoistaan. Millerillä on kuusi lasta. Näistä yksi, vuonna 2008 syntynyt tytär Chanel Johnsonin kanssa ja vuonna 2014 syntynyt poika Sara McKennen kanssa. Hän on naimisissa ammattilaisrantalentopalloilijan ja mallin Morgan Beck Millerin kanssa ja heillä on vuonna 2015 syntynyt poika, vuonna 2018 syntynyt poika ja vuonna 2019 syntyneet kaksospojat. Heidän yksi, vuonna 2016 syntynyt tyttölapsensa kuoli hukuttuaan uima-altaaseen vuonna 2018.
Celia (kirjasto)
Saavutettavuuskirjasto Celia on koko Suomea palveleva opetus- ja kulttuuriministeriön hallinnonalaan kuuluva valtion erikoiskirjasto, joka tukee yhdenvertaisuutta lukemisessa ja oppimisessa. Celia tuottaa ja välittää ääni- ja pistekirjoja sekä muita erikoisvalmisteisia kirjoja ja oppimateriaaleja. Celia tekee yhteistyötä kirjastojen, koulujen ja kustantajien kanssa sekä tarjoaa kirjastopalvelujen lisäksi neuvontaa saavutettavaan julkaisemiseen.
Saavutettavuuskirjasto Celia tuottaa ja välittää kauno-, tieto- ja oppikirjallisuutta äänikirjoina, pistekirjoina, e-kirjoina ja yhdistelmäkirjoina. Lisäksi Celia lainaa koskettelu- ja kohokuvakirjoja. Suurin osa Celian tuottamasta aineistosta on äänikirjoja.
Celian palvelujen käyttöoikeus on rajattu lain perusteella lukemisesteisille henkilöille. Asiakkaaksi voivat liittyä kaikki, joille tavallisen kirjan lukeminen on vaikeaa lukivaikeuden, sairauden, vamman tai vastaavan syyn vuoksi. Lukemisvaikeuden syy voi olla esimerkiksi näkövamma, heikentynyt näkö, luki- ja oppimisvaikeudet, muistiin tai mielenterveyteen liittyvät häiriöt, afasia, kehitysvamma tai lihastaudit. Celian tuottamien kirjojen lainaaminen on maksutonta.
Celian toiminta perustuu tekijänoikeuslain pykälään 17, jonka mukaan näkövammaisille ja muille, jotka vamman tai sairauden vuoksi eivät voi käyttää julkaistuja kirjallisia teoksia tavanomaisella tavalla, saa valmistaa saavutettavia kappaleita.
Celian toimitilat sijaitsevat näkövammaisten palvelukeskus Iiriksen yhteydessä Helsingissä Itäkeskuksessa.
Historia
Celian juuret ulottuvat vuoteen 1890, jonka aprillipäivänä vasta 23-vuotiaan Cecilia ”Cely” Mechelinin johdolla seitsemäntoista naista kokoontui perustamaan yhdistystä, jonka tarkoituksena oli tarjota kirjallisuutta sokeille. Yhdistys sai nimekseen Föreningen Böcker åt de Blinda – Kirjoja sokeille. Yhdistyksen tavoitteena oli ”avata kirjallisuuden aarreaitta sokeille”, kuten yhdistyksen säännöissä määriteltiin. Ennen yhdistyksen perustamista sokeille oli tarjolla pistekirjoituksena ainoastaan välttämättömiksi katsottuja uskonnollisia teoksia ja oppikirjoja. Yhdistyksen jäsenet jäljensivät Louis Braillen kehittämällä pistekirjoitusjärjestelmällä sokeille tärkeitä tai heitä kiinnostavia teoksia. Kirjat jäljennettiin käsin paksulle paperille kirjain kirjaimelta pienen siannahka- tai sinkkitaulun ja naskalin avulla.
Sinkkitaulut ja naskalit vaihtuivat vähitellen pistekirjoituskoneiksi. Sotien jälkeen kirjastoon avattiin oma kirjapaino. Vuonna 1955 otettiin käyttöön ensimmäiset avokelanauhoille tallennetut äänikirjat. Kirjoja kuunneltiin magnetofonilla. Etenkin sodissa näkönsä menettäneet hyötyivät äänikirjoista, koska he eivät useinkaan osanneet pistekirjoitusta. Ensimmäisten äänikirjojen joukossa oli muun muassa Tuntematon sotilas. Avokelanauhoilta siirryttiin 1960–70-lukujen taitteessa Clarke & Smith -kuusiraitakasetteihin. Myöhemmin siirryttiin c-kasetteihin, joista luovuttiin lopullisesti vuoden 2007 lopussa, kun äänikirjoja alettiin lainata yksinomaan cd-rom-levyille poltettuna.
Cely Mechelin johti kirjastoa aina vuoteen 1932 asti. Näkövammaisten kirjasto toimi yhdistyksen alaisena vuoteen 1978, jolloin kirjasto siirtyi valtiolle, opetus- ja kulttuuriministeriön hallinnonalaan. Kirjasto sai Celia-nimen vuonna 2001. Nimi on kunnianosoitus kirjaston perustajalle Cely Mechelinille. Vuonna 2004 Celia muutti Mäkelänkadulta Itäkeskukseen aivan uuteen Iiris-keskukseen, jossa toimii myös muun muassa Näkövammaisten liitto ja Retinitis-yhdistys.
Asiakkaat ja palvelujen käyttäjät
Celian palvelujen käyttäjiksi voivat liittyä henkilöt, joilla on lukemiseste eli jotka eivät voi sairauden tai vamman tai niihin rinnastettavan syyn vuoksi lukea tavallista painettua tekstiä. Lukemisesteen voi aiheuttaa esimerkiksi lukivaikeus, oppimisvaikeus, näkövamma, lihastauti, kehitysvamma tai afasia.
Celian äänikirjapalvelun käyttäjäksi voi liittyä useimmiten henkilön omassa lähikirjastossa. Koululaiset ja opiskelijat voivat usein liittyä äänikirjapalvelun käyttäjäksi omassa oppilaitoksessaan.
Celia tarjoaa palvelua kirjastojen lisäksi myös muille yhteisöille, kuten kouluille, vanhustenkeskuksille, päiväkodeille ja hoitokodeille, joilla on lukemisesteisiä asiakkaita. Tällöin yhteisö välittää Celian aineistoja omille lukemisesteisille asiakkailleen.
Celialla oli vuoden 2020 alussa yli 60 000 rekisteröitynyttä asiakasta ja käyttäjää. Äänikirjapalvelun käyttö ja asiakkaaksi liittyminen on maksutonta.
Kirjavalikoima
Celian kokoelmassa on monipuolista tieto- ja kaunokirjallisuutta: romaaneja, muistelmia, runoja, historiallisia teoksia – niin klassikoita kuin uutuuksia, yhteensä yli 50 000 eri kirjaa. Kirjojen määrä kasvaa vuosittain noin 2000 kirjalla. Kaikki kirjat tuotetaan lukemisesteisille saavutettavaan muotoon: ääni-, piste- tai e-kirjoiksi. Suomenkielisten kirjojen lisäksi kokoelmassa on ruotsin- ja vieraskielisiä teoksia.
Kauno- ja tietokirjallisuuden lisäksi Celia tuottaa ja välittää koulu- ja oppikirjoja eri koulutusasteille. Kokoelmasta löytyy korkeakouluopiskelijoiden kurssikirjoja sekä valikoima peruskoulujen oppikirjoja. Lisäksi valikoimassa on runsaasti lukion kurssikirjoja, ammatillisten opintojen oppikirjoja sekä kirjoja korkeakouluopiskelijoille. Äänioppikirjoja voivat käyttää kaikki lukemisesteiset, ja lisäksi valikoimassa on näkövammaisten opiskelijoiden erikoisaineistoa: piste- ja elektronisia oppikirjoja.
Celian äänikirjat ovat erityisessä Daisy-formaatissa, jonka ansiosta äänikirja on käytettävyydeltään mahdollisimman samankaltainen tavallisen painetun kirjan kanssa. Oppikirjoihin voi tehdä kirjanmerkkejä, mikä helpottaa esimerkiksi kokeisiin kertaamista.
Lisäksi Celiassa on lasten koskettelukirjoja. Koskettelukirjat ovat yleensä uniikkikappaleita ja työläitä valmistaa. Suuri osa koskettelukirjoista tulee Celiaan käsityöammattiin opiskelevien opinnäytetöinä. Ensimmäiset koskettelukirjat Celia sai vuonna 1984. Lapsia varten Celian valikoimassa on myös luetaan yhdessä -kuvakirjoja. Ne ovat tavallisia kuvakirjoja, joihin on liitetty teksti pistekirjoituksella. Näin esimerkiksi näkövammainen vanhempi voi lukea kirjaa yhdessä näkevän lapsen kanssa.
Lainaus
Äänikirjoja voi lainata suoraan verkosta kuunneltavaksi ja Celian tarjoamalle mobiilisovellukselle. Äänikirjoja on saatavilla myös CD-levyinä.
Ainoastaan Celian palvelujen käyttäjiksi liittyneet tai heidän yhteyshenkilönsä voivat lainata Celian kirjoja. Yleinen kirjasto voi myös tarjota valikoiman Celian äänikirjoja CD-levyinä, joiden lainaaminen ei edellytä Celian palveluiden käyttäjäksi rekisteröitymistä.
Celia siirtyi digitaalisen kirjakokoelman hyödyntämiseen kokonaan vuodenvaihteessa 2007–2008. Sitä ennen äänikirjat lainattiin c-kaseteilla, jotka tuli palauttaa kirjastoon. Digitaaliseen kokoelmaan siirtymisen myötä lainamäärät kasvoivat erittäin nopeasti.
Valtaosa Celian lainoista on äänikirjoja. Yhteensä lainoja tehtiin vuonna 2019 yli miljoona.
Aiheesta muualla
60.2081°N, 25.0739°W
Compiz
Compiz on avoimen lähdekoodin yhteisön tuottama, OpenGL-tekniikkaan perustuva ikkunointi- ja koosto-ohjelma (compositing manager), jota voidaan käyttää Unixin kaltaisissa käyttöjärjestelmissä, kuten Linuxeissa. Se mahdollistaa erilaisten graafisten efektien, kuten ikkunoiden minimointianimaatioiden tai kolmiulotteisen työpöytäkuution näyttämisen näytönohjainta hyödyntäen. Suuri osa toiminnoista ja efekteistä on kehitetty nimenomaan Compizille, mutta siihen on lainattu graafisen käyttöliittymän ominaisuuksia myös muista vastaavista ohjelmista kuten esimerkiksi Mac OS X:n Exposé-toiminnosta. Compiz voi korvata esimerkiksi Metacityn GNOMEssa ja KWinin KDE:ssa.
Historia
Compizin ensimmäinen versio julkaistiin vuoden 2006 alussa. Vuoden 2006 loppupuolella projekti jakaantui kahtia: alkuperäisen Compizin ideaa jatkavaksi, samannimiseksi projektiksi ja Compizin variaatioon nimeltä Beryl. Vuoden 2007 alkupuolella yhteisöt päättivät yhdistää nämä kehityshaarat uudelleen ja tuloksena syntyi kaksi ohjelmistopakettia :
Ympäristö
ICCCM-määrittelyn toteuttavan Compizin voi asentaa monen, X Window Systemin yllä toimivan työpöytäympäristön päälle. GNOMEen tai KDE:een asennettuna se korvaa niiden oletusikkunointiohjelmat Metacityn tai KWin:n. Näytönohjaimeksi Compiz vaati alun perin NVIDIAn tai ATIn kortin, mutta tuki eri alustoille laajenee ja Compiz toimii nykyään myös useimmissa Intelin näytönohjaimissa.
Compiz tulee mukana Fedora Core 6 ja 2007 julkaistuissa Mandriva Linux -käyttöjärjestelmissä. Ubuntussa Compiz tuli oletuksena mukaan versiossa 7.10. Vanhemmissa Ubuntuissa Compiz löytyy pakettienhallinnan kautta versiosta 6.06 LTS eteenpäin. OpenSolariksen versiossa 2008.05 Compiz on rakennettu kiinni ikkunointiohjelmaan. Compizin binäärimuotoisia paketteja on saatavilla moniin muihin Linux-jakeluihin ja lähdekoodista ohjelman voi kääntää mille tahansa X Window Systemiä käyttävään järjestelmään.
Kehittäjät
Compiz-projektia johtaneet henkilöt ovat David Reveman, Matthias Hopf, Dave Arlie, Adam Jackson ja Jon Smirl. Compiz on julkaistu GNU GPL -tyyppisellä, vapaalla lisenssillä.
Crazy Man Crazy
Crazy Man, Crazy on varhainen rock and roll -kappale, jonka julkaisi ensimmäisenä Bill Haley & His Comets huhtikuussa 1953. Se oli ensimmäinen yhtyeen kotimaan Yhdysvaltojen singlelistoille yltänyt rock and roll -kappale, sijoituksenaan 12.
Farmijoukkue
Farmijoukkue on urheilujoukkue, joka tekee yhteistyötä ylemmällä sarjatasolla pelaavan joukkueen kanssa. Joukkueet voivat kuulua samaan seuraan tai olla itsenäisiä. Ylemmän sarjatason joukkue voi siirtää farmijoukkueeseen pelaajia, jotka eivät mahdu joukkueen kokoonpanoon tai jotka ovat esimerkiksi toipumassa loukkaantumisesta. Farmijoukkueita on käytössä muun muassa koripallossa, baseballissa, jääkiekossa ja jalkapallossa.
Baseball
Baseballissa Major League Baseball -seuroilla on farmikytköksiä joidenkin Minor League Baseball -seurojen kanssa.
Pohjois-Amerikka
Pohjoisamerikkalaisen NBA:n joukkueilla on kullakin farmikytkös jonkin NBA Development League -joukkueen kanssa.
Eurooppa
Joillakin eurooppalaisseuroilla on farmisopimuksia keskenään. Esimerkiksi espanjalaiset Joventut Badalona ja CB Prat ovat tehneet pelaajayhteistyötä. Suomessa esimerkiksi Tampereen Pyrinnöllä on ollut reservijoukkue, ja esimerkiksi Vaasan Salama on toiminut yhteistyössä Kauhajoen Karhun kanssa.
Pohjois-Amerikka
Jääkiekossa pohjoisamerikkalaisen NHL:n kaikilla seuroilla on farmisopimus jonkin AHL:ssa pelaavan seuran kanssa. Yleensä NHL-uraansa aloittelevat pelaajat hakevat ensin kokemusta ja näyttävät taitotasonsa farmijoukkueessa ennen mahdollista siirtymistään NHL:ään. Myös jo pidemmän uran luoneet ja farmissa hyvin pelanneet pelaajat voidaan nostaa NHL-joukkueeseen. Vastaavasti heikosti NHL:ssä pelannut pelaaja voidaan siirtää farmijoukkueeseen hakemaan onnistumisia.
AHL-seuroilla on omia farmijoukkueita ECHL- ja CHL -sarjoissa.
IHL toimi vielä 1990-luvulla NHL:n vaihtoehtoisena farmisarjana AHL:lle. Sen toiminta loppui vuonna 2001, jolloin sen jäljellä olleet kuusi joukkuetta liittyivät AHL:ään.
Suomi
Suomessa joitain SM-liigaa alemmissa sarjoissa pelaavia joukkueita kutsutaan farmijoukkueiksi, koska ne tekevät pelaajayhteistyötä SM-liigassa pelaavien joukkueiden kanssa. Esimerkiksi Ilves on ilmoittanut farmijoukkueekseen Suomi-Sarjassa pelaavan LeKin. Myös Jokereiden ja Kiekko-Vantaan yhteistyö on farmijoukkuemaista.
Scott Grimes
Scott Richard Grimes (s. 9. heinäkuuta 1971 Lowell, Massachusetts) on yhdysvaltalainen näyttelijä. Hän on näytellyt muun muassa sarjoissa Tunteita ja tuoksuja, Viiden juttu, Taistelutoverit ja Teho-osasto.
Grimes on pyrkinyt luomaan uraa myös laulajana. Hän on oli naimisissa Dawn Bailey-Grimesin kanssa vuodesta 1997 vuoteen 2007, ja parilla on kaksi lasta. Grimes oli naimisissa Megan Mooren kanssa 2011–2017. Tammikuussa 2019 Grimes kihlautui Adrianne Palickin kanssa. Pari meni naimisiin toukokuussa 2019. He erosivat 2020.
Jari Kinnunen (jalkapalloilija)
Jari Kinnunen (s. 12. syyskuuta 1966 Äänekoski) on suomalainen entinen jalkapalloilija, joka päätti pelaajauransa kauden 1997 jälkeen. Pelipaikaltaan hän oli laitapuolustaja, mutta hän pelasi myös hyökkääjänä uransa alkuaikoina.
Seurajoukkueet
Jari Kinnunen pelasi uransa alkuvuosina hyökkääjänä Kouvolan Susissa, josta hän siirtyi SM-sarjan Lahden Reippaaseen kaudeksi 1987. Kinnunen pelasi Reippaassa kolme kautta kunnes Kuusysi hankki hänet 1990. Kuusysissä Kinnusen pelipaikka muuttui vähitellen laitapuolustajaksi. Kinnunen edusti Kuusysiä neljä kautta, joiden aikana hän voitti Suomen mestaruuden kaudella 1991 sekä hopeaa 1990 ja 1992. Hän siirtyi 1994 Valkeakosken Hakaan, jossa hän pelasi vuoteen 1996 asti ja voitti mestaruuden kaudella 1995. Kinnunen pelasi uransa aikana 268 pääsarjaottelua, joissa hän teki 26 maalia.
Maajoukkue
Jari Kinnunen nousi A-maajoukkueeseen 1992 vaikka ei ollut koskaan pelannut nuorten maajoukkueissa. Maajoukkuetta hän edusti 25 maaottelussa.
Melonikaktukset
Melonikaktukset (Melocactus) on noin 40 kaktuslajin muodostama suku, joka on peräisin Karibian ja pohjoisen Etelä-Amerikan alueelta, missä levinneisyys ulottuu Andeja pitkin aina Peruun asti. Joukko lajeja esiintyy myös Koillis-Brasiliassa. Muodoltaan melonikaktukset ovat usein pallomaisia, sillä ne kasvavat yleensä enemmän leveyttä kuin korkeutta. Harjujen päällä ovat voimakkaat piikit ja kasvin päälle kehittyy suvulle tyypillinen tuntomerkki, cephalium  eli "karvahattu", johon pienet kukat ja niitä seuraavat siemenkodat aikanaan kehittyvät. Aikuisena melonikaktus voi yltää metrin mittaan.
Näitä vaikeasti hoidettavia kaktuksia löytyy harvoin kaupoista. Lämmin ja aurinkoinen paikka on sopivin. Kasvia on kasteltava usein, mutta sen täytyy antaa kuivahtaa välillä. Kastelua tulee jatkaa talvellakin.
Arttu Suuntala
Uuno Artturi "Arttu" Suuntala (ent. Flinkhammar, 18. helmikuuta 1920 Luumäki – 10. joulukuuta 1999 Turku) oli suomalainen laulaja, muusikko ja näyttelijä. Suuntala esiintyi kiertueilla ja levytti monien suomalaisten muusikoiden kappaleita. Hän on toiminut esittäjänä kaiken kaikkiaan 122 kappaleessa, joita ovat muun muassa "Ievan polkka" (1966), "Saarijärven polkka" (1972) ja "Viipurin polkka" (1973) sekä "Myllykosken jenkka" (1960), "Kulkurin masurkka" (1965), "Vanha kulkuri" (1967), "Lapsuuden pihapuu" (1967 ja 1976) ja "Väliaikainen" (1971). Ensimmäiset levytyksensä Suuntala teki vuonna 1960 Levytukku-yhtiön Triola-levymerkille. Myöhemmin hän levytti Finnlevy- ja PSO-levy-yhtiöille. Vuosina 1967-68 hän lauloi levylle viisi Toivo Kärjen sävellystä, mm. "Elämänlanka" ja "Lapin taikaa".
Vaikka Suuntala tunnettiin pääasiassa muusikkona, hän myös esiintyi sivuosassa 35 elokuvassa. Suuntala näytteli usein konnien, muusikoiden ja konstaapelien rooleja. Hänen suurimmat roolinsa olivat elokuvissa Majuri maantieltä (luutnantti Lennart Touhu, talousupseeri) ja Kaksi vanhaa tukkijätkää (Brynolf Varttinen, "Tumma"), joista molemmat ovat vuodelta 1954. Suuntalan viimeinen elokuva oli Matti Kassilan ohjaama Vodkaa, komisario Palmu, jossa hänellä oli poliisin rooli. Suuntala oli mukana revyyteatteri Punaisessa Myllyssä kuusi ja puoli vuotta.
Suuntala toimitti ja juonsi 1960-luvun puolivälissä suosittua radio-ohjelmaa "Veitikka silmäkulmassa", jossa hän tarinoi ohjelman otsikon mukaisesti humoristiseen ja leppoisaan tyyliin vanhasta, enimmäkseen 1930- ja 1940-lukujen musiikista ja soitti tuon ajan äänilevyjä, joista jotkut olivat hyvin harvoin kuultuja. Hän teki Pauli Granfeltin kanssa useita kiertueita amerikansuomalaisten parissa 1960-luvulta 1980-luvulle saakka. Granfeltin yhtyeen solistina Suuntala lauloi muutaman LP-levyn. Sanallisen ja laulullisen ammattitaitonsa ja mutkattoman tyylinsä ansiosta Suuntala oli kysytty viihdyttäjä myös harjannostajaisissa ja kauppojen asiakastilaisuuksissa.
Arttu Suuntala sai valtion taiteilijaeläkkeen vuonna 1985 ja Puolustusvoimien hopeisen ansiomitalin vuonna 1988.
Barbie Girl
Barbie Girl on purukumipop-tyylilajia edustava kappale tanskalaiselta eurodance-yhtye Aqualta, joka julkaisi sen vuonna 1997 kolmantena singlenään. Kappale löytyy Aquan Aquarium-albumilta ja sen kirjoittivat Claus Norreen ja Søren Nystrøm Rasted nähtyään kitsch-kulttuuria. Kappaleesta tuli maailmanlaajuinen hitti ja se pääsikin useiden listojen kärkeen, erityisesti Isossa-Britanniassa ja Australiassa, joissa se pysyi kärjessä kolme viikkoa. Yhdysvaltain Billboard Hot 100 -listalla se debytoi sijalle 7 ja se on edelleen Aquan paras sijoitus kyseisellä listalla.
Martina Aitolehti ja Marika Fingerroos ovat esittäneet kappaleesta oman versionsa ”Salarakas oon” albumillaan Salarakkaat.
Musiikkivideo ylitti miljardin katsojan rajan YouTubessa helmikuussa 2022.
Formaatit
Eurooppa
Australia ja Kanada
Margao
Margao tai Madgaon on Intian Goassa sijaitseva noin 90 000 asukkaan kaupunki, joka toimii Etelä-Goan piirikunnan hallinnollisena keskuksena. Se on osavaltionsa toiseksi suurin kaupunki. Margaota kutsutaan toisinaan Goan kaupalliseksi pääkaupungiksi. Sieltä löytyy useita katolisia kirkkoja merkkinä Portugalin siirtomaavallasta, esimerkiksi vuonna 1675 rakennettu Pyhän Hengen kirkko.
Kaupungin viemäröinti on puutteellista ja vain 22 prosenttia asuinrakennuksista on yhdistetty viemäriverkostoon. Myös sähkökatkokset ovat erittäin yleisiä, esimerkiksi vuosina 2016–2019 joka päivä oli vähintään yksi kolmenkymmenen minuutin sähkökatkos.
Vuoden 2011 väestönlaskennan mukaan Margaon väestöstä melkein 54 prosenttia on hindulaisia. Toiseksi suurin uskonto on kristinusko, jota tunnustaa noin 28 % väestöstä. Muslimien osuus on hieman alle 18 %.
Käsikello
thumb|Käsikello Käsikello (engl. handbell) on kellosoitin, joka on tehty kuten pieni kirkonkello, johon on lisätty käsikahva.
Historia
Tiettävästi ensimmäinen pieni käsikello valettiin Englannissa vuonna 1696.
Musiikki
Käsikelloilla voidaan soittaa erilaista musiikkia melkein rajoituksetta. Kelloja soitetaan yleensä kuoroissa, joissa on useita soittajia. Kellot ovat asetettuna pöydälle soittajien eteen. Käsikelloilla soitetaan musiikkia siten, että yksi käsikello vastaa yhtä säveltä ja yksi soittaja vastaa useasta sävelestä eli useasta kellosta. Välillä soittajat vaihtavat kelloja keskenään, sillä suuret bassokellot painavat jopa neljä kilogrammaa. Kelloja kiertämällä ja vääntämällä saadaan kello soimaan eri tavoilla.
Käsikellokuorot
thumb|Käsikellokuoro harjoituksissa Suosituinta käsikellon soitto on sen kotimaassa Britteinsaarilla. Käsikelloja soitetaan paljon myös Yhdysvalloissa ja Aasiassa. Manner-Euroopassa on viitisenkymmentä käsikellokuoroa ja Suomessa on kuusi kuoroa. Tallinnassa sijaitsevassa musiikkikoulussa käsikellon soittoa voi opiskella pääaineena.
Käsikellokuorot Suomessa
Suomessa käsikellokuoroja on viidellä eri paikkakunnalla:
Dolce-kuorolla on Suomen laajin kellokokoelma, 189 kelloa. Kaikkia käytetään esiintymisissä.
Peter-Michael Kolbe
Peter-Michael Kolbe (s. 2. elokuuta 1953 Hampuri) on saksalainen soutaja, joka saavutti yksikkösoudussa viisi maailmanmestaruutta ja kolme olympiahopeaa 1970–1980-luvuilla.
Kolbe voitti yksikön maailmanmestaruuden Nottinghamissa 1975, Hamiltonissa 1978, Münchenissä 1981, Duisburgissa 1983 ja Nottinghamissa 1986. Lisäksi hän sai hopeaa Bledissä 1979 ja Kööpenhaminassa 1987 sekä pronssia Hazewinkelissä 1985. Hän voitti myös Euroopan-mestaruuden Moskovassa 1973.
Hollolan kunnanvaltuusto
Hollolan kunnanvaltuusto on päijäthämäläisen Hollolan kunnan korkein päättävä elin, jossa on 43 valtuutettua ja seitsemän valtuustoryhmää.
Sisällissodan aikana alkuvuodesta 1918 Hollolassa kunnanvaltuuston valtaa kansanvaltuuskunnalle jääneenä alueena käytti Hollolan kunnallisneuvosto.
Hollolan kunnanvaltuutetut 2021–2025
Lähde:
1910
Hollolan kuntakokous perusti kunnanvaltuuston 3. lokakuuta 1910 ja 15. joulukuuta 1910 pidetyissä kokouksissa asetuksen mukaisesti. Ensimmäisessä kuntakokouksista valtuuston asettamista kannatti 27 henkilöä 896 veroäyrin äänimäärällä ja vastusti 12 henkilöä 101 veroäyrin äänimäärällä. Ensimmäisen kokouksen päätös saatettiin Hämeen läänin kuvernöörille tiedoksi 6. joulukuuta. Toisessa kokouksessa kunnanvaltuuston asettaminen hyväksyttiin 1 726 äyrin äänimäärällä 79 äyrin äänimäärtä vastaan miltei yksimielisesti. Ensimmäisen kunnanvaltuustoon valittiin 25 kunnanvaltuusmiestä.
Ensimmäinen kunnanvaltuusto kokoontui 28. tammikuuta 1911 kuntakokouksen puheenjohtajan, herastuomari ja taloustirehtööri Emil Turvan kokoonkutsumana. Valtuuston puheenjohtajaksi valittiin Emil Turva, varapuheenjohtajaksi opettaja Juho Keveri, joka toimi myös valtuuston sihteerinä. Turva toimi niin kuntakokouksen kuin kunnanvaltuustonkin puheenjohtajana vuoteen 1917.
Kunnanvaltuuston toimiaika oli kolme vuotta siten, että vuosittain vaihtui 1/3 kunnanvaltuuston jäsenistä kuntakokouksen päätösten mukaisesti. Lautakuntia ei ollut, vaan vaivaishoidosta, terveydenhuollosta ja taksoituskesta koskevia kysymyksiä käsitteli kunnanvaltuusto suoraan. Kunnanhallitusta vastaavan kunnallislautakunta kokoontui luona kunnalliskodissa.
1914–1917
Hollolan kunta ehdotti Lahden sotilassairaalan perustamista. 8. syyskuuta 1916 päätettiin ensimmäisten työttömyystöiden järjestämisestä.
1917 oli elintarvikepula käynyt kireäksi ja Hollolan kunnanvaltuusto päätti 27. maaliskuuta 1917 anoa lupaa takavarikoida maanviljelijöitä yli oman tarpeen oleva syömävilja valtuuston asettaman elintarvikekomitean tai sen määräämien henkilöiden toimesta. Kuntakokous kuitenkin päätti ottaa lainaa 100 000 markkaa viljanostoihin sekä myydä kunnan lainajyvämakasiinista viljaa.
27. maaliskuuta 1917 järjestäytynyt työväestö ilmoitti, että kunnanvaltuuston jäsenet voisivat vapaaehtoisesti erota, jotta kunnalliskokous voitaisiin nimittää tilalle työväkeä.
Kunnallisneuvosto 1918
Kunnallisneuvosto anoi Lahden punakaartilta vapautusta sen jäsenten tehtävistä kokousten ajaksi, elleivät nämä olleet rintamapalveluksessa. Lisäksi pyydettiin kokouspaikaksi Loviisankatu 8:ssa sijaitsevan rakennuksen alasalia. Kunnallisneuvosto kokoontui seuraavissa kokouksissaan Lahden työväentalossa, Lahden säästöpankin talossa ja viimeisiksi kokouksikseen Lahden kauppakoulussa. Kokouksia järjestettiin 12. helmikuuta 1918-31. maaliskuuta 1918 välisenä aikana kahdeksan.
Kunnallisia lautakuntia vastasivat järjestysasiain valiokunta, raha-asiain jaosto ja erikoisasiain jaosto.
Hollolan kunnanvaltuuston kunnanhallitusta tarkoittavaa kunnallislautakuntaa vastasi asetettu kunnallistoimikunta, joka hoiti kunnan rahastoja ja kirjanpitoa. Maaliskuun 1918 alussa perustettiin kunnankirjurin ja rahastonhoitajan toimet, johon valittavalla tuli olla 10 000 markan takuu, työväenyhdistyksen suositus sekä muut pätevyystodistukset. Kahdesta hakijasta rahastonhoitajaksi valittiin Toivo Leino Hyvinkäältä, jonka palkkapyyntö oli 600 markkaa. Leinon olisi pitänyt astua toimeensa 1. huhtikuuta 1918, mutta tästä ei ole tietoa.
Kunnallisneuvosto valitsi kansakoulujen johtokunnat ja jakoi kunnan kahdeksaan köyhäinhoitopiiriin. Oikeudenkäyttöä varten perustettiin Hollolan vallankumoustuomioistuin, jonka kokouspaikaksi anottiin Lahden punaiselta kaartilta Lahden säästöpankin rakennuksesta kihlakunnanoikeuden entistä huoneistoa. Yleiseksi syyttäjäksi valittiin Otto Savio Tornatorilta, joka oli järjestäytyneen työväenkokouksen ehdokas.
31. maaliskuuta 1918 kokouksessaan kunnallisneuvosto asetti järjestyslautakunnan kansanvaltuuskunnan ohjeiden mukaisesti.
Ongelmana hallinnossa oli rahapula, koska osassa pankeista ei ollut rahaa ja osa oli kiinni. Rahoitusta päätettiin hankkia Suomen pankista ja toimittamalla kunnallisverotus uudelleen. Perustettiin tutkijalautakunta laatimaan veroluetteloa. Lopuksi valittiin toinen tutkijalautakunta, jolloin edellisestä tuli verolautakunta.
NSA
National Security Agency eli NSA on 1952 perustettu Yhdysvaltain tiedusteluelin ja -virasto, jonka erikoisaloja ovat kryptoanalyysi (esimerkiksi salakielen murtaminen), kryptografia (viestien salaaminen) ja signaalitiedustelu. NSA:n tehtäviin kuuluvat vieraiden kielten osaaminen, sähköinen salakuuntelu, salakirjoitusmenetelmien kehittäminen ja salausten purku sekä Yhdysvaltain kansallisen turvallisuuden ylläpitäminen yhteistyössä liittovaltion poliisin FBI:n kanssa.
Hollolan kunnanvaltuusto
Kunnallisneuvosto 1918
Kansanvaltuuskunta oli myöntänyt 3 000 000 markkaa hätäaputöihin, joista Hollolan kunnallisvaltuusto anoi 100 000 markkaa. Tätä J. E. Mattila kävi anomassa Helsingistä. Hätäaputöistä poistetut selittivät maaliskuussa olleensa sairaita ja pyrkivänsä lääkärintodistuksen perusteella uudelleen kunnalle töihin. Kunnallisneuvosto päätti supistaa hätäaputöitä välttämättömimpiä lukuun ottamatta ja sijoittaa kaartin ulkopuolelle jääneet asekuntoiset asemille, halkotarhoihin ja muihin valtion toimiin. Naisille oli järjestetty työkoti, jonka tappio oli maaliskuun loppuun mennessä 5 000 markkaa, minkä vuoksi sen toimintaa supistettiin. Nuoria ja perheettömiä naisia pyrittiin sijoittamaan muihin töihin.
NSA
NSA harjoittaa erilaisia kryptografisia ja kryptoanalyyttisiä toimia, joiden tarkoituksena on suojella Yhdysvaltain tietoliikennettä. Sääntöjensä mukaan NSA saa salakuunnella vain sellaista viestiliikennettä, joka tapahtuu Yhdysvaltain ulkopuolella tai on tulossa Yhdysvaltoihin. Vuonna 2013 NSA:n entisen työntekijän Edward Snowdenin aloittama NSA:n sisäisten dokumenttien vuotaminen on paljastanut viraston harjoittavan erittäin laajamittaista, sekä kansalaisten että yritysten yksityisyyttä loukkaavaa tietoverkkojen urkintaa.
Hollolan kunnanvaltuusto
Kunnallisneuvosto 1918
Hollolan kunnallisneuvosto suunnitteli myös työn- ja paikanvälitystoimistoja, joka päätettiin jättää työttömyyskomitean tehtäväksi. Se päätettiin perustaa Lahteen. Tilat vuokrattiin Hannes Alestalolta ja toiminnan oli määrä alkaa huhtikuun alussa.
NSA
Virallisten tietojen mukaan NSA:lle työskentelee maailmanlaajuisesti arviolta 30 000 työntekijää. Viraston itsensä mukaan se on Yhdysvaltain suurin matemaatikkojen työnantaja. NSA:n päämaja Marylandin Fort Meadessä, Baltimoren lentoaseman läheisyydessä, on Marylandin osavaltion suurimpia työnantajia ja toiseksi suurin sähkön kuluttaja.
Hollolan kunnanvaltuusto
Kunnallisneuvosto 1918
Hollolan kunnallisneuvoston toimintaedellytykset lakkasivat, kun Saksan Itämeren-divisioona ja suojeluskunnat valtasivat Hollolan, minkä seurauksena Hollolan kunnanvaltuusto tuli jälleen valtaan.
NSA
Historia
NSA:n historia juontaa juurensa vuoteen 1949, jolloin Yhdysvallat perusti armeijan turvallisuusvirasto AFSA:n (The Armed Forces Security Agency). Sen tehtävänä oli harjoittaa elektronista tiedustelua ja ohjata Yhdysvaltain asevoimien eri puolustushaarojen tiedusteluosastojen tietoliikennettä. Virastolla oli kuitenkin vain vähän vaikutusvaltaa, ja 10. joulukuuta 1951 silloinen CIA:n johtaja Walter Bedell Smith esitti AFSA:n korvaavan tiedustelupalvelun perustamisesta. Smithin ehdotus hyväksyttiin 13. kesäkuuta 1952, ja NSA:n perustamiseen valtuuttavat oikeudet myönsi presidentti Harry S. Truman. Vaikka NSA muodostettiin 24. lokakuuta 1952, virallisesti se perustettiin 4. marraskuuta 1952.
Hollolan kunnanvaltuusto
Paikkajako vaaleittain
Aluejako näkyy myös joidenkin puolueiden kunnallisessa järjestäytymisessä, jossa on vahvoja alueosastoja.
NSA
Historia
NSA on kehittänyt erilaisia sähköisiä salausjärjestelmiä, mukaan lukien EKMS tavanomaisille sähköisille tietojärjestelmille, SINCGARS Yhdysvaltain ja sen liittolaisten asevoimien yhteysjärjestelmille, STE puhelinkeskusteluille sekä TACLANE Internet-yhteyksille. NSA:lla on myös huomattava rooli maailman suurimmassa sähköisessä valvontajärjestelmä Echelonissa.
Hollolan kunnanvaltuusto
Kaksi valtuustoryhmää
Aluksi Hollolan kunnanvaltuustossa, joka koottiin itsenäisyyden saavuttamisen jälkeen uuden kunnallisen vaalilain mukaan yleisillä ja yhtäläisillä vaaleilla, ei ollut puoluejakoisia valtuustoryhmiä, vaan ryhmät toimivat jakautuneina sosialistien yhteiseen ryhmään ja porvarien yhteiseen ryhmään.
NSA
Julkisuus
NSA:n olemassaolo oli pitkään julkinen salaisuus, minkä johdosta syntyi vitsi, että ”NSA” olisi lyhenne sanoista No Such Agency (”Ei ole tällaista virastoa”). Nykyisin NSA on kuitenkin ottanut aikaisempaa julkisemman roolin, ja sen on tiedetty antaneen yhdysvaltalaisille yrityksille neuvoja tietojärjestelmien turvaamisesta erityisesti ulkomailta tulevia uhkia vastaan. NSA:n budjetti on yhä salainen, mutta NSA:n antamien tietojen mukaan se kuuluisi Yhdysvaltain 50 suurimman yrityksen joukkoon, mikäli se olisi viraston sijasta yritys.
NSA on herättänyt kiistelyä myös sen takia, että syyskuun 11. päivän terrori-iskujen jälkeen presidentti George W. Bush myönsi NSA:lle valtuudet valvoa Yhdysvaltain sisäistä tietoliikennettä ja salakuunnella tavallisten Yhdysvaltain kansalaisten puhelinkeskusteluja.
Maailmanlaajuista joukkovalvontaa koskevat paljastukset
NSA on ollut kansainvälisessä julkisuudessa kesäkuusta 2013 asti. Tiedotusvälineissä alettiin silloin sarja paljastuksia NSA:n ja sen kansainvälisten yhteistyötahojen harjoittamasta ulkomaalaisiin ja Yhdysvaltain kansalaisiin kohdistuvasta maailmanlaajuisesta joukkovalvonnasta. Raportit ovat suurimmaksi osaksi lähtöisin huippusalaisten asiakirjojen kätköstä, jonka vuosi entinen NSA:n urakoitsija Edward Snowden työskennellessään Booz Allen Hamiltonille, yhdelle Yhdysvaltojen suurimmista puolustus- ja tiedustelualihankkijoista. Yksi ensimmäisistä paljastuksista oli PRISM-ohjelman olemassaolo.
The Washington Postin mukaan NSA on rakentanut MYSTIC-ohjelmassa RETRO-nimisen järjestelmän, joka pystyy tallentamaan kokonaisen maan kaikki puhelut ja säilyttämään ne kuukauden ajan. Viranomaisten pyynnöstä lehti ei paljastanut mistä valtiosta on kysymys. The Intercept -julkaisun mukaan salakuunneltu maa on Bahama. Järjestelmä oli valmis vuonna 2011. Kahta vuotta myöhemmissä suunnitteludokumenteissa kaavaillaan samanlaisia operaatioita kohdistettavaksi muihinkin valtioihin. Vuoden 2013 budjetissa mainitaan viisi valtiota, joista MYSTIC-ohjelma takaa ”laajan kattavuuden” ja kuudes mainitaan lisättäväksi lokakuussa.
Vuonna 2013 paljastui, että NSA oli vakoillut Saksan liittokanslerin, Angela Merkelin, matkapuhelinta yli vuosikymmenen ajan. Tämä aiheutti suuren kohun, jonka jälkeen Merkel ehdotti keinoja suojautua EU:n sisäisesti Yhdysvaltain harjoittamalta vakoilulta.
Snowdenin vuotamien asiakirjojen aikaansaamissa jälkimainingeissa Yhdysvaltain hallinnon asiantuntijalautakunta ilmoitti tammikuun 2014 loppupuolella, että turvallisuusvirasto NSA:n harjoittama yhdysvaltalaisten puhelutietojen keruu on laitonta ja tehotonta. Lautakunta myös suositteli, että presidentti Barack Obama lopettaa ohjelman ja määrää kerätyt sadat miljoonat tiedot tuhottaviksi. Obama ilmoitti 27. maaliskuuta 2014, että NSA lopettaa yhdysvaltalaisten puhelutietojen joukkokeräämisen. Obaman mukaan NSA voi taltioida puhelutietoja jatkossa vain, jos tuomioistuin myöntää luvan tiettyjen numeroiden tarkkailuun. Hätätilanteessa puhelutietoja voitaisiin kuitenkin pyytää ilman oikeuden lupaa. Ulkomaisiin henkilöihin kohdistuvaa verkkovalvontaa ei ole luvattu vähentää tai lopettaa.
Johtajat
pienois|NSA:n nykyinen johtaja, kenraali [[Paul M. Nakasone.]]
Populaarikulttuurissa
Kun NSA muuttui 1990-luvulle mennessä julkisemmaksi, virasto on ollut siitä lähtien mukana monissa vakoiluaiheisissa kirjoissa, elokuvissa ja tietokonepeleissä. NSA kuitenkin kuvataan niissä usein hyvin epätarkasti, ja että virasto suorittaisi kryptografia ja kryptoanalyysin sijasta mittavia ja riskialttiita tiedusteluoperaatioita, jotka todellisuudessa kuuluisivat keskustiedustelupalvelu CIA:lle tai Yhdysvaltain asevoimien puolustushaarojen erikoisjoukoille.
NSA:n merkittäviin esiintymisiin populaarikulttuurissa kuuluvat muiden muassa Dan Brownin esikoisteos Murtamaton linnake, joka käsittelee NSA:n salauksenpurkujärjestelmiä; vuoden 2002 James Bond -elokuva Kuolema saa odottaa, missä Bond-tyttö Giacinta ”Jinx” Johnson on James Bondin kanssa työskentelevä NSA-agentti; sekä Ubisoft-pelitalon Splinter Cell -pelisarja, jonka päähenkilö Sam Fisher on NSA:n kuvitteellisen operatiivisen osaston Third Echelonin kenttäagentti. Näistä Dan Brownin teos on lähinnä NSA:n todellista toimialaa.
Jane’s All the World’s Aircraft
Jane’s All the World’s Aircraft on vuosittain julkaistava ilmailujulkaisu, jonka perusti Fred T. Jane vuonna 1909. Julkaisua julkaisee nykyisin Jane's Information Group.
Lehti juhli satavuotisjuhliaan vuonna 2009, tosin sadas vuosikerta julkaistiin vasta vuonna 2013 ensimmäisen- ja toisen maailmansodan aikanaan aiheuttamien häiriöiden takia.
Algonkin
Algonkinin kieli on odžibwan murre, jota puhutaan algonkinien keskuudessa Lounais-Québecin ja Itä-Ontarion alueella Kanadassa. Se jakautuu etelämurteeseen (miniwaki) ja useisiin pohjoismurteisiin, jotka poikkeavat toisistaan hyvin paljon. Algonkin kuuluu algonkin-kielten kieliryhmään ja algilaisten kielten kielikuntaan.
Algonkinin kieltä puhuu noin 2 680 ihmistä, joista 10 % ei osaa muita kieliä. Useimmat algonkinin puhujista ovat kaksikielisiä ja yli 25 % osaa useampaa kuin kahta kieltä, yleensä ranskaa, englantia tai itäcreen etelämurretta. Idässä algonkin on algonkinien pääkieli ja sitä käyttävät kaikki ikäryhmät. Lännessä se on aikuisten pääkieli, mutta nuoret ja etenkin pienet lapset puhuvat enemmän englantia tai ranskaa. Algonkiniä käytetään jonkin verran uskonnollisissa toimituksissa ja lastentarhaopetuksessa. Hallinnollisessa ja kaupallisessa tarkoituksessa sitä käytetään vain paikallisyhteisöissä.
World Vision
World Vision International vuonna 1950 perustettu kehitysyhteistyöjärjestö. Järjestö toimii noin 100 maassa ja on maailman suurin kummilapsijärjestö. World Visionin toimintaan kuuluu myös kehitysyhteistyö sekä humanitaarinen apu. World Visionilla on yli 40 000 työntekijää ja järjestön avun piirissä on noin 100 miljoonaa ihmistä.
World Visionin ensimmäinen kummiohjelma Korean sodan orpojen auttamiseksi käynnistyi vuonna 1953.
Tausta
Suomen World Vision tekee yhteistyötä erilaisten uskonnollisten yhteisöjen kanssa. Järjestö ei vaadi avunsaajilta, -antajilta tai omilta työntekijöiltä tiettyä vakaumusta eikä työskentele sen muuttamiseksi.
Perustaminen
World Visionin ensimmäinen kummiohjelma käynnistyi vuonna 1953 Korean sodan orpojen auttamiseksi. Ensimmäisinä vuosikymmeninään järjestö laajensi työtään Aasiassa, Latinalaisessa Amerikassa, Afrikassa, Lähi-idässä ja Itä-Euroopassa. 1970-luvulla World Vision käynnisti ensimmäiset humanitaariset operaatiot ja ryhtyi auttamaan myös katastrofien ja kriisien uhreja.
2000-luvun aikana järjestö on aktivoitunut poliittisessa vaikuttamistyössä. World Vision tuo ilmoituksensa mukaan esiin lasten oikeuksiin liittyviä teemoja hallitusten, yritysten ja toisten järjestöjen kanssa. World Vision ilmoittaa kampanjoivansa erityisesti lasten kokemaa väkivaltaa vastaan ja pyrkii vähentämään lapsityövoiman ja lapsisotilaiden käyttöä sekä lapsiavioliittoja.
Toiminnan saapuminen Suomeen
Suomen World Vision aloitti toimintansa Helsingissä vuonna 1983 kielenkääntäjä Ulla Tervon toimesta. Järjestöä perustettaessa World Visionin kautta kummilapsitoimintaan oli Suomessa osallistunut noin sata suomalaista, pääasiassa Kanadan tai Englannin World Visionin kautta.
Nykyisin Suomen World Vision on yksi Suomen suurimmista kehitysyhteistyöjärjestöistä ja itsenäinen osa kansainvälistä World Visionia. Järjestö on yksi Suomen ulkoasiainministeriön kumppanuusjärjestöistä ja Vastuullinen Lahjoittaminen ry:n jäsen.
Kehitysyhteistyö
Suomen World Visionin kehitysyhteistyö on pitkäjänteistä, lapsilähtöistä ja yhteisöperustaista. Lasten suojeleminen, heidän elinolojensa parantaminen pysyvästi sekä lasten oikeuksien puolustaminen on järjestön kehitysyhteistyön ydinosaamista. Kehitysyhteistyöohjelmat suunnitellaan tiiviissä yhteistyössä kylä- ja slummiyhteisöjen kanssa. Järjestön työntekijät työskentelevät ja usein myös asuvat niissä kylä- ja slummiyhteisöissä, joissa työtä tehdään. Kohdemaan World Vision -järjestö vastaa yhdessä Suomen World Visionin asiantuntijoiden kanssa työn laadusta sekä tehokkaasta varojen käytöstä.
World Visionin kummilapsihankkeet ovat monivuotisia aluekehitysohjelmia, joissa edistetään lasten terveyttä ja ravitsemusta, luodaan edellytykset koulunkäynnille ja tuetaan perheiden elinkeinotoimintaa. Tavoitteena on puuttua sekä köyhyyden ilmenemismuotoihin että sen syihin. Kummi voi tukea kummilasta ja hänen yhteisöään säännöllisellä kuukausimaksulla ja saada avun perille menosta tietoa esimerkiksi kirjeenvaihdon kautta.
Humanitaarinen apu
Suomen World Visionin humanitaarinen apu keskittyy katastrofin keskelle joutuneiden lasten sekä vammaisten tukemiseen. Työ voidaan jakaa kolmeen alueeseen: varautuminen tuleviin katastrofeihin kehitysyhteistyössä, avun välittäminen uhreille osana kansainvälistä World Vision -verkostoa ja vammaisten pakolaisten tukeminen Suomen ulkoministeriön rahoittamissa humanitaarisen avun projekteissa.
Hätäavun lisäksi järjestö auttaa kumppaniyhteisöjä varautumaan tuleviin katastrofeihin, jotta katastrofien vaikutus olisi mahdollisimman lievä. Katastrofin tapahduttua yhteisöjä tuetaan jälleenrakennus- ja kehitystyön toimintaedellytysten palauttamisessa.
Laajimmat humanitaarisen avun operaatiot Suomen World Vision toteuttaa yhteistyössä globaalin verkoston ja sen osien kanssa. World Vision toimii kansainvälisesti yli 100 maassa. Järjestöllä on monissa maissa jatkuva valmius reagoida paikallisiin katastrofeihin. Tällöin avustus voi katastrofin sattuessa käynnistyä jo muutamassa tunnissa. World Visionin asiantuntijoista koostuva kansainvälinen nopean avun tiimi on paikalla kaikkialla maailmassa 24–72 tunnin kuluessa katastrofista.
Rahoitus
Suomen World Visionin kehitysyhteistyöohjelmat ovat täysin järjestön itsensä rahoittamia. Hieman yli puolet toiminnan rahoituksesta saadaan kummeilta ja muilta yksityisiltä tukijoilta sekä yritysyhteistyökumppaneilta. Noin 44 % rahoittaa Suomen ulkoministeriö, jonka kumppanuusjärjestö Suomen World Vision on. Muuta julkista tukea järjestö saa noin viisi prosenttia. Tämä osuus käsittää esimerkiksi Euroopan unionilta saatavan rahoituksen.
Tadeusz Reichstein
Tadeusz Reichstein (20. heinäkuuta 1897 Włocławek – 1. elokuuta 1996 Basel) oli puolalais-sveitsiläinen Nobel-palkittu biokemisti. Juutalaiseen perheeseen syntynyt Reichstein toimi Baselin yliopiston professorina vuosina 1938–1967. Hänet tunnettiin etenkin C-vitamiinin ja hydrokortisonin valmistuksen keksijänä, sekä lisämunuaisen kuorikerroksen steroidihormonien tutkijana. Reichsteinille myönnettiin vuonna 1950 Nobelin fysiologian tai lääketieteen palkinto, jonka hän jakoi Edward Kendallin ja Philip Henchin kanssa.
Sinfonia nro 4 (Brahms)
Johannes Brahms sävelsi neljännen sinfoniansa e-mollissa (op. 98) vuosina 1884–1885. Sinfonia jäi hänen viimeisekseen. Se kantaesitettiin Meiningenissä 25. lokakuuta 1885 hänen johdollaan. Aiemmin versio kahdelle pianolle oli jo esitetty pienelle yksityiselle yleisölle säveltäjän toimiessa toisena pianistina.
Osat
Neljäs osa on esimerkki sinfonisesta chaconnesta.
Rockefeller Street
"Rockefeller Street" on virolaislaulaja Getter Jaanin kappale. Rockefeller Street edusti Viroa Eurovision laulukilpailussa vuonna 2011. Kappale sijoittui 12. toukokuuta 2011 pidetyssä 2. semifinaalissa 9. sijalle ja 14. toukokuuta 2011 järjestetyssä finaalissa 24. sijalle 44 pisteellä.
Laulun säveltäjä Sven Lõhmus on kirjoittanut myös aiempia Viron edustuskappaleita. Kappaleet ovat edustaneet Viroa vuonna 2005 ja 2009.
Antonín Novotný
Antonín Novotný (10. joulukuuta 1904 Praha – 28. tammikuuta 1975 Praha) oli Tšekkoslovakian kommunistisen puolueen ensimmäinen sihteeri vuodesta 1953–1968 ja maan presidentti 1957–1968.
Novotný kasvoi ensimmäisen tasavallan aikana. Ammatiltaan hän oli mekaanikko ja työskenteli eri yrityksissä vuoteen 1935. Hän liittyi kommunistiseen puolueeseen 1921 pian sen perustamisen jälkeen ja nousi sen johtoportaaseen vuoden 1929 bolševisaation jälkeen. Kun puolue kiellettiin 1938, hän meni jälleen töihin osuuskunta Včelaan Praha-Vysočanyssa ja jatkoi salaisesti kommunistien toiminnassa. Vuonna 1941 hänet vangittiin ja kuljetettiin keskitysleirille Mauthauseniin.
Puoluejohtajaksi
Välittömästi sodan ja vapauttamisensa jälkeen Novotný nousi kommunistipuolueen Prahan komitean pääsihteeriksi, jossa toimessa hän oli vuoteen 1951. Vuonna 1946 hänet valittiin ensi kertaa puolueen keskuskomiteaan. Prahan puoluejohtajana hän otti merkittävästi osaa helmikuun 1948 kommunistiseen vallankaappaukseen, jota puolue kutsui nimellä Voittoisa helmikuu. Puolueen puhdistukset ja varapääministeri Slánskýn näytösoikeudenkäynti ja likvidointi vahvistivat hänen asemiaan; syyskuussa 1951 hänet valittiin toimeenpanevaan komiteaan ja joulukuussa 1951 sihteeristöön ja keskuskomitean presidiumiin. Syyskuussa 1953 hänestä tuli puolueen keskuskomitean ensimmäinen sihteeri.
Presidentiksi
Stalinin ja Gottwaldin kuolema 1953 merkitsi jännityksen ja pahimman terrorin päättymistä. Gottwaldin jälkeen puolueen puhemiehen paikka jäi avoimeksi ja Tšekkoslovakian omaksui muun leirin tavan, että puolueen koneiston ylin mies on puolueen johtaja ja valtionpäämies (presidentti). Tämä toteutui kun presidentti Antonín Zápotocký kuoli 1957 ja Novotný valittiin presidentiksi.
Huhtikuussa 1954 Husák tuomittiin porvarillisesta nationalismista (koska hän oli šlovakki) ja hiukan myöhemmin järjestettiin sosiaalidemokraatteihin kohdistuneita oikeudenkäyntejä. Painetta järjestelmän muuttamisen tuli kuitenkin viimeistään 1956 kun Neuvostoliiton johtaja Hruštšov tuomitsi Stalinin salaisessa puheessaan.
Uudistusten paine kasvaa
Novotný julisti 1960 maan saavuttaneen sosialismin ja tämän tulisi kuvastua maan nimessä, joka muutettiin Tšekkoslovakian sosialistiseksi tasavallaksi (ČSSR). Tuolloin hän myös myönsi laajan armahduksen 1950-luvulla poliittisista rikoksista tuomituille. Tämänkin seurauksena kulttuurin alalla alkoi esiintyä jonkinlaista pluralismia. Talouden jatkuva alamäki vaati toimia suunnan muuttamiseksi ja 1963 uudistusmielisempi J. Lenárt nimitettiin pääministeriksi stalinisti V. Širokýn sijaan. Vuonna 1965 omaksuttiin myös taloustieteilijä Ota Šikin uudistusehdotukset.
Novotný valittiin uudelleen Tšekkoslovakian kommunistipuolueen ensimmäiseksi sihteeriksi 4. kesäkuuta 1966. Hän menetti otettaan valtaan vuodesta 1967 lähtien kasvavan tyytymättömyyden vuoksi ja opiskelijamielenosoitusten epäonnistuneen hoidon vuoksi. Hän pyrki vielä ajamaan kovaa linjaa, mikä ei enää ollut mahdollista. Toukokuun 1. mielenosoituksen jälkeen hän lupasi lihaa saapuvan kauppoihin "pian", mihin vastattiin pilkallisesti.
Hän erosi tammikuussa 1968 ensimmäisen sihteerin asemasta. Hänen seuraajakseen nousi Alexander Dubček. Prahan kevään aikana Novotný pakotettiin eroon presidentin asemasta maaliskuussa ja erotettiin toukokuussa keskuskomiteasta ja koko puolueesta. Hänen jäsenyytensä palautettiin Neuvostoliitolle uskollisten saatua puolueen otteeseensa vuonna 1971 keskuskomitean salaisella päätöksellä. Paluuseen huipulle hän ei kuitenkaan pystynyt. Novotný kuoli 1975 Prahassa.
Saturn I
Saturn I laukaisut
left|thumb|500px|Saturn I-kantorakettien sivuprofiilit - laukaisut SA-1 - SA-10
Dark Blue
Dark Blue voi tarkoittaa ainakin seuraavia:
Terhi Uusi-Luomalahti
Terhi Uusi-Luomalahti (20. helmikuuta 1974) on suomalainen entinen jalkapalloilija.